Овај час сам запланирала да се играмо применом интерактивног облика наставе.

Наставна тема:Величина, положај и облик предмета

Наставна јединица: Изнад-испод, између

Тип часа: обрада

Наставна средства и помагала: блок за скицирање, бојице, штафелај, диск,четкице за сликање.

Наставне методе: вербална, метод цртања, демонстративна, дијалошка.

Наставни облици: фронтални,индивидуални, у пару.

Кључне речи: игра, правило игре, изнад, испод, између.

Активности наставника: саветник, подсетник и сарадник у реализацији планираних задатака.

Описује, дефинише, демонстрира, врши поређење, констратирање, закључивање, повезивање, извођење трансформација, понавља, слика, сумира, истиче оно што је важно(вербално и писањем на табли).

Активности ученика: сликају, цртају, певају, закључују, повезују.

Корелација: Музичка култура, Ликовна култура, Физичко и здравствено васпитање.

Циљ: Уочавање, разликовање и именовање односа међу предметима у непосредном окружењу и на цртежу; упоређивање и објашњавање односа изнад-испод, између;

стимулисање посматрања и посматрања и размишљања ради стицања потребних искустава и изграђивање и усвајање наведених појмова.

Исходи

Ученик зна:

Да уочава, именује и одређује релације; да посматра предмете и одређује њихов положај уз коришћење релација испод, изнад, између; да разликује односе испод, између, изнад; да се доказује кроз физичко вежбање; да испољава позитиван став према физичком вежбању; да испољава позитиван став према музици као и сликању.

Слушање песме: Горе, доле-Бајага

-Извођење покрета уз музику

-Сликање на штафелају на хартији великог формата(учитељица)

Ученици у блоковима(илустрација стихова)

Зечићев сан

Горе гране,

Доле трава

А у трави

Зечић спава.

Ветрић пирка

Измеђ\* грана

А под грањем

Зечић сања.

А шта сања,

То већ знате,

Лист купуса

И салате.

Илустрација стихова:

Изнад земље

Трава расте,

Испод земље

Глиста вири,

А над травом

Цвеће цвета

Све мирише

Током лета.

Дрво гране шири

Испод дрвета

Деца играју игру

Везени пешкири.

Изнад дрвета

Лете птице

Високо, високо

До облака свакако.

Игра:,,Изнад-испод“

Сва деца седну у круг. У средини круга је једно дете које се одабере бројалицом.

Његов задатак је да без грешке наброји три предмета за које се може рећи да су изнад слике. На сваки навод деца устају, ако је тачан. Ако је навод нетачан, деца остају да седе и дете из круга се враћа на своје место. Дете које је седело у кругу и погрешило устајући или седећи када то није требало у наставку игре улази у круг и наставља набрајајући предмете користећи термине: изнад је...испод је....

Игра:,,Капија у мраку“

Две столице представљају,, капију“. Деца подељена у парове покушавају пронаћи пут кроз капију. Један играч из пара покушава завезаних очију да пронађу пут, док му други дају упутства.

После неколико покушаја мењам место,,капије“ да дете из другог пара не пронађе пут по сећању већ по упутству свог пара.

Завршни део:

Игра: Дан-ноћ

Евалуација наставног часа од стране ученика-онима којима се свиђа час и онима којима се не свиђа.

Поступци проверавања и вредновања- усмено излагање, сликање, причање, певање песме, поштовање правила игре, задовољство ученика.